b'\n_START_ARTICLE_\nKipsela\n_START_PARAGRAPH_\nKipsela (gr\xc5\xa1ko \xce\x9a\xcf\x8d\xcf\x88\xce\xb5\xce\xbb\xce\xb1, Kipsela) je bila anti\xc4\x8dna gr\xc5\xa1ka kolonija v ju\xc5\xbeni Trakiji med rekama Nestos in Hebros. Strabon o njej pi\xc5\xa1e, da le\xc5\xbei blizu meje nekdanje Makedonije, 120 stadijev od ustja reke Hebros_NEWLINE_Po Polienu, makedonskem piscu iz 2. stoletja, je Kipsela pripadala nekemu Antiohu, morda Antiohu II. Teosu, ki je umrl sredi 3. stoletja pr. n. \xc5\xa1t., in da so bili v njegovi vojski \xc5\xa1tevilni Tra\xc4\x8dani, ki so nosili zlat in srebrn nakit. V Kipseli so bili naseljeni tudi Tra\xc4\x8dani, zato je Polien sklepal, da so zadovoljni z njegovim vladanjem in so njegovi zavezniki._NEWLINE_Kipsela je bila eno od mest, ki jih je okoli leta 200 pr. n. \xc5\xa1t. v kretski vojni (205-200 pr. n. \xc5\xa1t.) osvojil Filip V. Makedonski._NEWLINE_Kipsela se istoveti s sodobnim tur\xc5\xa1kim mestom \xc4\xb0psala v provinci Edirne, ki je imelo leta 2007 7.851 prebivalcvev.'